डा. कंचन सिंह के अनुसार के अनुसार डिप्रेशन के प्रभाव से ओडीशा के अलावा सबसे ज्यादा प्रभावित होने वाले राज्य छत्तीसगढ़ और मध्य प्रदेश हैं। इसके बाद यह डिप्रेशन 48 घंटे के भीतर झारखंड, बिहार, पूर्वी उत्तर प्रदेश, महाराष्ट्र और राजस्थान होते हुए पश्चिम उप्र पहुंच जाएगा। फिलहाल अगले 24 से 48 घंटों के दौरान यानी आठ सितंबर तक छत्तीसगढ़ और पूर्वी मध्य प्रदेश के भागों में भीषण वर्षा हो सकती है। अगले 24 घंटों में उप्र के भी पूर्वी भागों में मौसम बदलेगा और धीरे-धीरे बारिश जोर पकड़ेगी। उन्होंने बताया कि इस सिस्टम की रफ्तार और क्षमता को देखते हुए यह आंकलन है कि यह चार दिन में कमजोर हो जाएगा और धीरे-धीरे निष्प्रभावी हो जाएगा, लेकिन उससे पहले यह जबरदस्त बारिश करेगा।